
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/214/06.06.2006 

	
	
	


R  A  P  O  R  T    

asupra proiectului de Lege pentru ratificarea Protocolului Adiţional între România şi Republica Slovacă, semnat la Bratislava la 8 noiembrie 2005, la Acordul dintre România şi Republica Slovacă privind promovarea şi protejarea reciprocă a investiţiilor, semnat la Bratislava la 3 martie 1994, Camera Deputaţilor fiind prima Cameră sesizată (PLx 486/2006).


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege pentru ratificarea Protocolului Adiţional între România şi Republica Slovacă, semnat la Bratislava la 8 noiembrie 2005, la Acordul dintre România şi Republica Slovacă privind promovarea şi protejarea reciprocă a investiţiilor, semnat la Bratislava la 3 martie 1994, Camera Deputaţilor fiind prima Cameră sesizată.

 La întocmirea prezentului raport, Comisia a avut în vedere: 1)  avizul favorabil nr. PLx486/25.05.2006 al Comisiei pentru politică externă; 2) avizul  favorabil  nr. 551/17.04.2006 al Consiliului Legislativ şi s-a ţinut cont de recomandările făcute de consiliu.

            Proiectul de lege are ca obiect de reglementare ratificarea Protocolului Adiţional între România şi Republica Slovacă, semnat la Bratislava la 8 noiembrie 2005, la Acordul dintre România şi Republica Slovacă privind promovarea şi protejarea reciprocă a investiţiilor, semnat la Bratislava la 3 martie 1994. Prin semnarea acestui Protocol Adiţional, s-a creat un cadru juridic adecvat prin care atât România, ca stat candidat, cât şi Republica Slovacă, în calitate de stat membru al Uniunii Europene, au în vedere menţinerea unor relaţii bilaterale susţinute precum şi satisfacerea exigenţelor Comisiei Europene în sensul alinierii la legislaţia comunitară şi respectării angajamentelor politice asumate la încheierea capitolului 26 de negociere- Relaţii externe, de a asigura compatibilizarea cu acquis-ul comunitar al acordurilor internaţionale încheiate. Prevederile prezentului Protocol Adiţional au în vedere atât respectarea angajamentelor asumate cât şi aplicarea art. 307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi.
La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, reprezentantul Ministerului Finanţelor Publice: domnul Ion Busuioc – director general.

În cursul dezbaterilor din cadrul comisiei, iniţiatorul, Ministerul Finanţelor Publice, a prezentat textul Protocolului Adiţional, în limba română şi engleză, anexat prezentului raport şi care înlocuieşte forma iniţială depusă.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 6 iunie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 24 deputaţi, din totalul de 24 membri ai comisiei.


Raportul comisiei a fost adoptat cu  unanimitate de voturi ( 24 de voturi).

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună spre dezbatere şi adoptare plenului Camerei Deputaţilor proiectul de Lege pentru ratificarea Protocolului Adiţional între România şi Republica Slovacă, semnat la Bratislava la 8 noiembrie 2005, la Acordul dintre România şi Republica Slovacă privind promovarea şi protejarea reciprocă a investiţiilor, semnat la Bratislava la 3 martie 1994, în forma prezentată.

C ă t r e,

 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional între România şi Republica Slovacă, semnat la Bratislava la 8 noiembrie 2005, la Acordul dintre România şi Republica Slovacă privind promovarea şi protejarea reciprocă a investiţiilor, semnat la Bratislava la 3 martie 1994, Camera Deputaţilor fiind prima Cameră sesizată (PLx 486/2006).

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

